पीडीपी-कांग्रेस गठबंधन में फूट\nपूर्व मुख्यमंत्री मुफ़्ती मोहम्मद सईद की पीपुल्स डेमोक्रेटिक पार्टी (पीडपी)सरकार से अलग होने के बारे विचार कर रही है.

लेकिन इससे सरकार के गिरने का तत्काल कोई ख़तरा नहीं है.

नवंबर 2005 में कांग्रेस के नेता ग़ुलाम नबी आज़ाद ने पहले से तय फॉर्मूले के आधार पर मुफ़्ती मोहम्मद सईद की जगह मुख्यमंत्री का पद संभाला है और तब से दोनों पार्टियों के बीच संबंध कभी ख़ुशगवार नहीं रहे हैं.

मुफ़्ती मुहम्मद सईद की बेटी और पीडीपी अध्यक्ष महबूबा मुफ़्ती को इससे परहेज नहीं है कि उनकी पार्टी सरकार में रहते हुए भी विपक्ष की भूमिका निभाए.

उनका कहना है कि वह अपने पिता के शासनकाल में भी ऐसा ही करती थीं.

कांग्रेस और पीडीपी के बीच मौज़ूदा विवाद का कारण ये है कि मुफ़्ती मोहम्मद सईद राज्य में सेनाएँ कम करने और सेना को प्राप्त विशेषाधिकार वापस लेने की माँग कर रहे हैं.

बहिष्कार

पीडीपी ने इस मुद्दे पर राज्य के मंत्रिमंडल की बैठक में चर्चा करने का प्रस्ताव दिया था लेकिन कांग्रेस ने उनकी ये माँग अस्वीकार कर दी जिसके बाद पीडीपी के मंत्रियों ने अब तक तीन बार मंत्रिमंडल की बैठक का बहिष्कार किया है.



पिछले गुरुवार को प्रधानमंत्री मनमोहन सिंह ने मुफ़्ती मोहम्मद सईद के एक पत्र के जवाब में स्पष्ट कर दिया कि जम्मू-कश्मीर में सैनिकों की संख्या कम किए जाने का समय अभी नहीं आया है.

प्रधानमंत्री ने अपने पत्र में गुप्तचर एजेंसियों की रिपोर्टों का उल्लेख किया है कि गर्मियों में जम्मू-कश्मीर में नियंत्रण रेखा के पार से दोबारा घुसपैठ के प्रयास होंगे और राज्य में अलगाववादी हिंसा में बढोतरी की आशंका है.

पीडीपी ने प्रधानमंत्री के इस जवाब के बाद अपनी आगे की नीति तैयार करने के लिए 25 मार्च को राजनीतिक मामलों की समिति की बैठक बुलाई है.

यदि पीडीपी सरकार से अलग हो जाती है तो सरकार को तत्काल कोई ख़तरा नहीं होगा क्योंकि यह लगभग तय है कि विपक्ष की भूमिका निभा रही और विधानसभा में सबसे बड़ी पार्टी नेशनल कॉंफ्रेंस आज़ाद सरकार को गिरने नहीं देगी.

नेशनल कॉंफ्रेंस के नेता मुफ़्ती मोहम्मद सईद से कई बातों का बदला लेना चाहते हैं.

विकल्प

पीडीपी के अंदर एक राय यह भी है कि सरकार से अलग होने के बाद सरकार को बाहर से समर्थन दिया जाए ताकि नेशनल कॉंफ्रेंस को किसी प्रकार का लाभ नहीं मिले.



कई पर्यवेक्षकों का मानना है कि मुफ़्ती मोहम्मद सईद ने सेना हटाने और सेना के...\n\ntl;डॉ:
कश्मीर से सेना हटाने का जो प्रस्ताव पाकिस्तानी राष्ट्रपति परवेज़ मुशर्रफ़ ने रखा था उसको लेकर जम्मू-कश्मीर में सत्तारूढ़ गठबंधन में फूट पड़ गई है.